Björgunarfélagsmenn við leit í Skaftafelli Björgunarfélag Akraness sendi sl. laugardag sjö manna hóp til leitar að Þjóðverjunum tveimur sem saknað hefur verið frá því í byrjun mánaðarins . Mennirnir hafa ekki fundist og eru nú taldir af og leit hætt . Um mjög krefjandi leit var að ræða þar sem landslagið á þessum slóðum er með því erfiðasta sem gerist á Íslandi . Hópurinn fékk það verkefni að leita Skaftafellsjökul . “ Jökullinn er mjög sprunginn og nánast ógerlegt að komast um hann á köflum . Góð þjálfun ásamt réttum útbúnaði tryggði öryggi hópsins og gat hann leyst verkefni sitt með sóma , ” sagði Ásgeir Örn Kristinsson , formaður félagsins í samtali við Skessuhorn . Sjá má fleiri myndir frá leitarstörfum og hrikalegum aðstæðum á jöklinum á vef Björgunarfélagsins ; www.bjorgunarfelag.is